Държавен вестник, бр. 70, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  70
на получените течни горива, освободени за 
потребление за текущия данъчен период, но 
не по-малко от 50 хил. лв.
(4) При усвояване на обезпечението и при 
наличие на условията по чл. 176в, ал. 1 от 
закона данъчно задълженото лице предоставя 
ново обезпечение по реда на ал. 1. Новото 
обезпечение е в размер не по-малък от 20 
на сто от данъчната основа на облагаемите 
доставки/вътреобщностните придобивания на 
течни горива или стойността на получените 
течни горива, освободени за потребление за 
предходния данъчен период, но не по-малко 
от 50 хил. лв.
Освобождаване на обезпечението
Чл. 111д. (1) При условията по чл. 176в, ал. 7 
от закона и подадено искане по чл. 111з, ал. 1 
от данъчно задълженото лице обезпечението 
се освобождава от компетентния орган по 
приходите в 7-дневен срок от постъпване на 
искането в случаите, когато в същия срок не 
е възложена ревизия.
(2) При прилагане на ал. 1, когато обез­
печението е в пари, компетентната терито­
риална дирекция на Националната агенция 
за приходите предприема действия за въз­
становяване на сумата по посочена банкова 
сметка на лицето.
(3) При прилагане на ал. 1, когато обезпе­
чението е в държавни ценни книжа, публичен 
изпълнител отменя наложения по чл. 203, 
ал. 4 от Данъчно-осигурителния процесуален 
кодекс запор.
(4) При прилагане на ал. 1, когато обезпе­
чението е безусловна и неотменяема банкова 
гаранция, компетентният орган по приходите 
връща на данъчно задълженото лице ориги­
нала на гаранцията.
(5) При освобождаване на обезпечението 
компетентният орган по приходите заличава 
данъчно задълженото лице от регистъра по 
чл. 176в, ал. 10 от закона в деня на освобож­
даването.
Усвояване на обезпечението
Чл. 111е. Когато е налице непогасено изис­
куемо задължение за данък върху добавената 
стойност на лицето, обезпечението се усвоява 
по реда за принудително изпълнение, пред­
виден в Данъчно-осигурителния процесуален 
кодекс.
Проверка за вписване в регистъра по чл. 176в, 
ал. 10 от закона
Чл. 111ж. (1) Компетентният орган по 
приходите в 7-дневен срок от постъпване 
на заявлението по чл. 111б и 111г извършва 
проверка относно предоставеното обезпечение 
по чл. 176в от закона.
(2) Когато предоставеното обезпечение съот­
ветства на изискванията по чл. 176в от закона, 
обстоятелствата и данните за лицето се вписват 
в регистъра по чл. 176в, ал. 10 от закона.
(3) Когато предоставеното обезпечение не 
съответства на изискванията по чл. 176в от 
закона, компетентният орган по приходите 
отказва вписване на обстоятелствата и данните 
за лицето в регистъра по чл. 176в, ал. 10 от 
закона. Отказът подлежи на обжалване по 
реда на чл. 83, ал. 4 от Данъчно-осигурител­
ния процесуален кодекс. Предоставянето на 
обезпечение в по-малък размер от дължимия 
или след срока по чл. 176в от закона не е 
основание за отказ за вписване на данъчно 
задълженото лице в регистъра по чл. 176в, 
ал. 10 от закона. На лицето се дава 7-дневен 
срок за предоставяне на пълния размер на 
обезпечението.
Заличаване от регистъра по чл. 176в, ал. 10 
от закона
Чл. 111з. (1) При наличие на обстоятелствата 
по чл. 176в, ал. 7 от закона данъчно задъл­
женото лице подава искане за заличаване от 
регистъра по чл. 176в, ал. 10 от закона.
(2) След извършване на проверка относно 
наличието на обстоятелствата по чл. 176в, ал. 7 
от закона за освобождаване на обезпечението 
компетентният орган по приходите заличава 
лицето от регистъра в 7-дневен срок от пос­
тъпване на искането и уведомява писмено/
по електронен път лицето за заличаването.
(3) Когато не са налице обстоятелства за 
заличаване от регистъра, компетентният орган 
по приходите отказва заличаване на лицето от 
регистъра. Отказът подлежи на обжалване по 
реда на чл. 83, ал. 4 от Данъчно-осигурителния 
процесуален кодекс.
(4) Компетентният орган по приходите за­
личава лицето от регистъра по чл. 176в, ал. 10 
от закона преди изтичането на едногодишния 
срок и когато констатира, че:
1. обезпечението е усвоено по реда на 
чл. 111е и не е предоставено ново обезпечение, 
когато са налице основания за предоставяне;
2. предоставеното обезпечение или остатъ­
кът от обезпечението след усвояването му по 
реда на чл. 111е не отговаря на изискванията 
на закона.
(5) В случаите по ал. 4 компетентният 
орган по приходите уведомява писмено/по 
електронен път лицето за заличаването. За­
личаването подлежи на обжалване по реда 
на чл. 83, ал. 4 от Данъчно-осигурителния 
процесуален кодекс.“
§ 2. В § 1, ал. 1 на допълнителните разпо­
редби се създава т. 7:
„7. „Код по КН“ са тарифни кодове по 
Комбинираната номенклатура, установе­
на с Приложение I към Регламент (ЕИО) 
№ 2658/87 на Съвета от 23 юли 1987 г. относно 
тарифната и статистическа номенклатура и 
Общата митническа тарифа, прилагана към 
1 януари 2016 г.“
§ 3. Създава се приложение № 35 към 
чл. 111б, ал. 1: